Ulvesommer

Ulvesommer er et norsk eventyrdrama- og familiefilm fra 2003 regissert av Peder Norlund. Hovedrollen spilles av Julia Pauline Boracco Braaten. 

Filmen fikk Amandaprisen i kategorien Beste barne- og ungdomsfilm. Den ble også tildelt en rekke utenlandske priser, blant annet i Tyskland.

Handling 
Når utendørskurset i klatring blir avlyst bestemmer den tolvårige Kim seg for å klatre Østveggen, en bratt og farlig klatrevegg, slik hennes avdøde far gjorde da han var tolv. Hun overbeviser moren om at hun trygt kan dra utenlands. Etter å ha laget en dekkhistorie som innbefatter vennen Mads, tar Kim bussen til Nes, den nærmeste landsbyen til Østveggen. Der møter hun for første gang ulvejegerne, som senere blir den andre part i konflikten i filmen. Etter å ha klatret nesten hele veggen opp faller Kim ned, slår hodet mot en stein og besvimer. Fortumlet tar hun seg inn i en gammel sammenrast hytte, som blir hennes overnattingssted. Når hun våkner oppdager at hun har sovet i et ulvehi. Hun får god kontakt med ulvene, dette utvikler seg senere til et meget spesielt forhold. Senere hentes Kim av moren, som har vært innom vennen Mads’ landsted i Stavern. Når Kim har kommet hjem, ser hun ett innslag på nyhetene, hvor den ene jegeren svært overdrevet forteller om ulvesituasjonen i området. Etter dette starter ett kappløp, hvor Kim prøver å beskytte ulvene mot jegerne. Dette tar henne med på en heseblesende flukt mot grensen til Sverige, med jegerne hakk i hel.

Priser 
 Amandaprisen for beste barne- og ungdomsfilm/program  
 CineStar – Children Film Prize for beste film fra barnejuryen på Schlingel Film Festival i Tyskland
 CineStar - Hovedpris av den internasjonale juryen på Schlingel Film Festival i Tyskland
 Barnejuryens pris – Lübeck Nordic Film Days
 Starboy Award – Oulu International Children's Film Festival
 Cinekid Films Publikumspris på Cinekid Barne- og ungdomsfilmfestival i Amsterdam

Skuespillere 
 Julia Pauline Boracco Braaten – Kim 
 Jørgen Langhelle – Jon Reitan
 Line Verndal – Cecilie
 Samuel Fröler – Markus
 Niklas James Knudsen – Mads
 Ingar Helge Gimle – Ingvald
 Aksel Hennie – Pål
 Robert Skjærstad – Reidar
 Frank Robert Andreassen – Klatretrener
 John Ivar Bye – Lensmann 
 Harald Dal – Knut
 Åsne Seierstad – TV-reporter

Referanser

Eksterne lenker 
 
 Trailer (YouTube)
 Dagbladet - En tam villmarksopplevelse 

Norske familiefilmer
Norske filmer fra 2000-årene
Filmer fra 2003
Norskspråklige filmer
Amanda for beste barne- og ungdomsfilm
Vinnere av Sølvklumpen
Norske eventyrfilmer